
Text rozhodnutia
Súd: Krajský súd Bratislava Spisová značka: 4Cob/31/2017 Identifikačné číslo súdneho spisu: 1116211635 Dátum vydania rozhodnutia: 30. 03. 2017 Meno a priezvisko sudcu, VSÚ: JUDr. Elena Kúšová ECLI: ECLI:SK:KSBA:2017:1116211635.1 Uznesenie Krajský súd v Bratislave v senáte zloženom z predsedníčky senátu JUDr. Eleny Kúšovej a členiek senátu JUDr. Tatiany Pastierikovej a JUDr. Dany Šiffalovičovej v právnej veci žalobcu: SECAR spol. s r.o., Hattalova 12/A, 831 03 Bratislava, IČO: 31 325 602, zast.: JUDr. Renáta Nociarová, advokátka, Bajzova 1, 821 08 Bratislava, proti žalovanému: Advokátska kancelária Kucek & Partners, s.r.o., Mickiewiczova 9, 811 07 Bratislava, IČO: 36 865 192, o zaplatenie 294,25 eur s prísl., o späťvzatí žaloby, takto r o z h o d o l : Krajský súd v Bratislave späťvzatie žaloby zo dňa 15.12.2016, doručené súdu dňa 22.12.2016, pripúšťa, platobný rozkaz Okresného súdu Bratislava I č.k. 38 Cb/82/2016 - 23 zo dňa 07.11.2016 zrušuje a konanie vedené pred Okresným súdom Bratislava I pod sp. zn. 38 Cb/82/2016 zastavuje. Žalovaný má právo na plnú náhradu trov konania. o d ô v o d n e n i e : 1. Súd prvej inštancie vydal v súlade s ust. § 265 ods. 1 zák. č. 160/2015 Z.z. Civilný sporový poriadok („ďalej len „CSP“) vo veci platobný rozkaz č.k. 38 Cb/82/2016 - 23 zo dňa 07.11.2016, ktorým uložil žalovanému povinnosť zaplatiť žalobcovi sumu 294,25 eur s príslušenstvom a zároveň ho zaviazal na náhradu trov konania žalobcu na účet právneho zástupcu z titulu zaplateného súdneho poplatku za podanie žaloby vo výške 17,50 eur a trov právneho zastúpenia vo výške 63,64 eur v lehote 15 dní odo dňa doručenia platobného rozkazu alebo v tej istej lehote podať odpor s odôvodnením vo veci samej. 2. Žalovaný proti platobnému rozkazu v zákonnej lehote odpor nepodal. Žalobca pred nadobudnutím právoplatnosti platobného rozkazu zaslal súdu podaním doručeným súdu dňa 22.12.2016 späťvzatie žaloby v celom rozsahu bez uvedenia dôvodu. 3. Podľa § 370 ods. 1 CSP, ak je žaloba vzatá späť po rozhodnutí súdu prvej inštancie, ale skôr, ako rozhodnutie nadobudlo právoplatnosť, odvolací súd rozhodne o pripustení späťvzatia. 4. Podľa § 370 ods. 2 CSP súd späťvzatie žaloby nepripustí, ak s tým protistrana z vážnych dôvodov nesúhlasí. Ak späťvzatie žaloby pripustí, odvolací súd zruší rozhodnutie súdu prvej inštancie a konanie zastaví. 5. Odvolací súd späťvzatie žaloby doručil žalovanému s poučením v zmysle § 370 ods. 1, 2 CSP s tým, že ak v lehote 10 dní odo dňa jeho doručenia nevyjadrí nesúhlas so späťvzatím žaloby z vážnych dôvodov, súd bude postupovať podľa § 370 ods. 1 CSP a rozhodne o pripustení späťvzatia. Žalovaný v stanovenej lehote nevyjadril nesúhlas so späťvzatím žaloby. Vzhľadom na uvedené odvolací súd pripustil späťvzatie žaloby zo dňa 15.12.2016, doručené súdu dňa 22.12.2016, platobný rozkaz Okresného súdu Bratislava I č.k. 38 Cb/82/2016 - 23 zo dňa 07.11.2016 zrušil a konanie zastavil. 6. O trovách konania odvolací súd rozhodol podľa § 396 ods. 1 v spojení s § 256 ods. 1 CSP tak, že ich náhradu priznal žalovanému, nakoľko zastavenie konania procesne zavinil žalobca, ktorý bez uvedenia dôvodu vzal žalobu v celom rozsahu späť. 7. O vrátení súdneho poplatku podľa § 11 zák. č. 71/1992 Zb. o súdnych poplatkoch a poplatku za výpis z registra trestov rozhodne súd prvej inštancie. 8. Toto uznesenie bolo členmi senátu prijaté pomerom hlasov 3 : 0 (§ 393 ods. 2 posledná veta CSP). Poučenie: Proti rozhodnutiu odvolacieho súdu je prípustné dovolanie, ak to zákon pripúšťa (§ 419 CSP) v lehote dvoch mesiacov od doručenia rozhodnutia odvolacieho súdu oprávnenému subjektu na súde, ktorý rozhodoval v prvej inštancii. Ak bolo vydané opravné uznesenie, lehota plynie znovu od doručenia opravného uznesenia len v rozsahu vykonanej opravy (§ 427 ods. 1 CSP). Dovolateľ musí byť v dovolacom konaní zastúpený advokátom. Dovolanie a iné podania dovolateľa musia byť spísané advokátom (§ 429 ods. 1 CSP). O dovolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa toto rozhodnutie napáda, z akých dôvodov sa rozhodnutie považuje za nesprávne (dovolacie dôvody) a čoho sa dovolateľ domáha (dovolací návrh) (§ 428 CSP).

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2017:1116211635.1 (dáta aktuálne k 10. 11. 2026). Záväzné je znenie zverejnené súdom.




